《和汪伯虞求酒》
宋代·罗愿

君不见菊潭之水饮可仙，酒旗五星空在天。此江縠纹更奇绝，五以曲米清如泉。

分甘正拟供低唱，要筑糟台须大匠。诗人便欲醉千日，欢伯仅堪陪一饷。

曰予此乐未知之，独爱为瓶居井湄。因君饮兴亦浩荡，梦随骖驾觞瑶池。

昔贤酒尽孤长吸，大似竹枯还欲沥。明朝秀句传满城，笑指空樽卧墙壁。

作者简介：罗愿 (1136～1184) 字端良，号存斋，徽州歙县呈坎人。汝楫子。荫补承务郎。宋乾道二年(1166)进士 ，历任鄱阳知县、赣州通判、鄂州知事，人称罗鄂州。精博物之学，长于考证。文章精炼醇 雅，有秦汉古文之风。所撰《新安志》10卷，体例完备，章法严密，舍取并合随主旨而定， 尤详物产。提出编纂方志要注重民生，为后世学者重视。著有《尔雅翼》20卷、《鄂州小集 》7卷。